title: Komisjoni direktiiv 2004/62/EÜ, 26. aprill 2004, millega muudetakse nõukogu direktiivi 91/414/EMÜ, et lisada toimeainete hulka mepanipüriimEMPs kohaldatav tekst

text:
Tähtis õiguslik teade

|

32004L0062

Euroopa Liidu Teataja L 125 , 28/04/2004 Lk 0038 - 0040

		Komisjoni direktiiv 2004/62/EÜ,26. aprill 2004,millega muudetakse nõukogu direktiivi 91/414/EMÜ, et lisada toimeainete hulka mepanipüriim(EMPs kohaldatav tekst)EUROOPA ÜHENDUSTE KOMISJON,võttes arvesse Euroopa Ühenduse asutamislepingut,võttes arvesse nõukogu 15. juuli 1991. aasta direktiivi 91/414/EMÜ taimekaitsevahendite turuleviimise kohta, [1] eriti selle artikli 6 lõiget 1,ning arvestades järgmist:(1) Kooskõlas direktiivi 91/414/EMÜ artikli 6 lõikega 2 esitas Kumiai Chemical Industry Co., Ltd 24. oktoobril 1997 Itaaliale taotluse toimeaine mepanipüriimi (varasem nimetus: KIF 3535) kandmiseks direktiivi 91/414/EMÜ I lisasse. Komisjoni otsusega 98/676/EÜ [2] kinnitati, et toimik oli täielik selles mõttes, et seda võis pidada põhimõtteliselt vastavaks direktiivi 91/414/EMÜ II ja III lisas loetletud andmete ja teabega seotud nõuetele.(2) Taotlejate poolt kavandatud kasutusviiside osas on kõnealuse toimeaine toimet inimeste tervisele ja keskkonnale hinnatud vastavalt direktiivi 91/414/EMÜ artikli 6 lõigete 2 ja 4 sätetele. Määratud referentliikmesriik esitas kõnealust ainet puudutava hindamisaruande projekti komisjonile 12. juulil 2000.(3) Liikmesriigid ja komisjon on kõnealused hindamisaruannete projektid alalises toiduahela ja loomatervishoiu komitees läbi vaadanud. Läbivaatamise lõpptulemusena vormistati 30. märtsil 2004 komisjoni läbivaatusaruanne mepanipüriimi kohta.(4) Toimik ja läbivaatuse käigus saadud teave esitati ka taimetervise, taimekaitsevahendite ja nende jääkide teaduskomiteele. Kõnealuse komitee aruanne võeti ametlikult vastu 23. oktoobril 2003 [3].Komiteelt paluti arvamust mepanipüriimiga kokku puutunud hiirtel ja rottidel leitud maksakasvajate kohta ja selle kohta, kas võib eeldada kasvaja moodustumise läve olemasolu.Oma arvamuses järeldas komitee, et mepanipüriim põhjustab hiirtel ja rottidel kasvajaid praegu veel tundmatu mehhanismi kaudu, mille puhul on olemas lävi, millest allapoole jäävad kogused eeldatavasti kasvajaid ei tekita, ning seetõttu on võimalik kindlaks määrata ohutu ainega kokkupuutumise piirnorm inimestel.Teaduskomitee soovitusi võeti arvesse edasise läbivaatamise käigus ning käesolevas direktiivis ja kõnealuses läbivaatusaruandes. Alalises komitees toimunud hindamisel järeldati, et kavandatud kasutustingimustel ei toimu lubamatut inimeste kokkupuudet ainega.(5) Mitmete uuringute põhjal on selgunud, et kõnealust toimeainet sisaldavad taimekaitsevahendid võib üldiselt lugeda direktiivi 91/414/EMÜ artikli 5 lõike 1 punktides a ja b ning artikli 5 lõikes 3 sätestatud nõuetele vastavaks, eriti nende kasutusviiside puhul, mida uuriti ja mida komisjoni aruandes üksikasjalikult kirjeldati. Seetõttu on asjakohane kanda mepanipüriim I lisasse, tagamaks, et kõikides liikmesriikides saab kõnealust toimeainet sisaldavate taimekaitsevahendite load välja anda kooskõlas kõnealuse direktiivi sätetega.(6) Pärast kõnealuste toimeainete lisamist on vajalik ette näha sobilik ajavahemik mepanipüriimi sisaldavaid taimekaitsevahendeid puudutavate direktiivi 91/414/EMÜ sätete rakendamise võimaldamiseks liikmesriikides ning eelkõige kehtivate ajutiste lubade läbivaatamiseks eesmärgiga need vastavalt direktiivi 91/414/EMÜ sätetele hiljemalt kõnealuse perioodi lõpuks alaliste lubadega asendada, neid muuta või need tühistada.(7) Seetõttu on asjakohane direktiivi 91/414/EMÜ vastavalt muuta.(8) Käesolevas direktiivis sätestatud meetmed on kooskõlas alalise toiduahela ja loomatervishoiu komitee arvamusega,ON VASTU VÕTNUD KÄESOLEVA DIREKTIIVI:Artikkel 1Direktiivi 91/414/EMÜ I lisa muudetakse vastavalt käesoleva direktiivi lisale.Artikkel 21. Liikmesriigid võtavad vastu ja avaldavad hiljemalt 31. märtsiks 2005 käesoleva direktiivi järgimiseks vajalikud õigusnormid. Liikmesriigid edastavad kõnealuste sätete teksti ning kõnealuste sätete ja käesoleva direktiivi vahelise vastavustabeli viivitamata komisjonile.Liikmesriigid kohaldavad neid norme alates 1. aprillist 2005.Kui liikmesriigid need normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi sätestavad liikmesriigid.2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetud põhiliste siseriiklike õigusnormide teksti.Artikkel 31. Liikmesriigid vaatavad läbi kõigi mepanipüriimi sisaldavate taimekaitsevahendite load tagamaks, et direktiivi 91/414/EMÜ I lisas sätestatud kõnealust toimeainet puudutavatest tingimustest peetakse kinni. Vajaduse korral nad kas muudavad lubasid või tühistavad need kooskõlas direktiiviga 91/414/EMÜ hiljemalt 31. märtsiks 2005.2. Iga lubatud taimekaitsevahendi puhul, mis sisaldab mepanipüriimi kas ainsa toimeainena või ühena mitmest toimeainest, mis kõik olid hiljemalt 30. septembriks 2004 direktiivi 91/414/EMÜ I lisasse kantud, annavad liikmesriigid tootele uue hinnangu kooskõlas direktiivi 91/414/EMÜ VI lisas sätestatud ühtsete põhimõtetega, tuginedes toimikule, mis vastab kõnealuse direktiivi III lisa nõuetele. Kõnealuse hinnangu põhjal otsustavad nad, kas toode vastab direktiivi 91/414/EMÜ artikli 4 lõike 1 punktides b, c, d ja e sätestatud tingimustele.Pärast kõnealust otsust liikmesriigid:a) toote puhul, mis sisaldab mepanipüriimi ainsa toimeainena, vajaduse korral muudavad luba või tühistavad loa hiljemalt 31. märtsiks 2006; võib) toote puhul, mis sisaldab mepanipüriim ühena mitmest toimeainest, vajaduse korral muudavad luba või tühistavad loa 31. märtsiks 2006 või kuupäevaks, mis sellise muudatuse või tühistamise jaoks on kehtestatud asjakohases direktiivis või direktiivides, millega asjakohane toimeaine või toimeained direktiivi 91/414/EMÜ I lisasse kanti, olenevalt sellest, kumb kuupäev on hilisem.Artikkel 4Käesolev direktiiv jõustub 1. oktoobril 2004.Artikkel 5Käesolev direktiiv on adresseeritud liikmesriikidele.Brüssel, 26. aprill 2004Komisjoni nimelkomisjoni liigeDavid Byrne[1] EÜT L 230, 19.8.1991, lk 1. Direktiivi on viimati muudetud komisjoni direktiiviga 2004/30/EÜ (ELT L 77, 13.3.2004, lk 50).[2] EÜT L 317, 26.11.1998, lk 47.[3] Euroopa Komisjoni palvel antud taimetervise, taimekaitsevahendite ja nende jääkide teaduskomitee arvamus seoses mepanipüriimile hinnangu andmisega nõukogu direktiivi 91/414/EMÜ kontekstis, Euroopa Toiduohutusameti Teataja (2003) 4, 1–14.--------------------------------------------------LISAI lisas lisatakse tabeli lõppu alljärgnevad read."Nr | Üldnimetus, tunnuskood | Rahvusvahelise Puhta Keemia ja Rakenduskeemia Liidu (IUPAC) nimetus | Puhtus | Jõustumine | Lisamise aegumine | Erisätted |91 | Mepanipüriim CASi nr 110235-47-7 CIPACi nr 611 | N-(4-metüül-6-prop-1-ünüül-pürimidiin-2-üül)aniliin | 960 g/kg | 1. oktoober 2004 | 30. september 2014 | Lubatakse kasutada ainult fungitsiidina. VI lisa ühtsete põhimõtete rakendamisel võetakse arvesse alalises toiduahela ja loomatervishoiu komitees 30. märtsil 2004 vormistatud mepanipüriimi läbivaatusaruande järeldusi, ning eriti selle I ja II liidet. Selle üldhinnangu alusel peaksid liikmesriigid pöörama erilist tähelepanu veeorganismide kaitsele. Vajaduse korral tuleks rakendada riski vähendamise meetmeid. |--------------------------------------------------


title: Komisjoni direktiiv 2009/88/EÜ, 30. juuli 2009 , millega muudetakse Euroopa Parlamendi ja nõukogu direktiivi 98/8/EÜ, et kanda selle I lisasse toimeaine tiaklopriid (EMPs kohaldatav tekst)

text:
               31.7.2009

               ET

               Euroopa Liidu Teataja

               L 199/15

      KOMISJONI DIREKTIIV 2009/88/EÜ,
   30. juuli 2009,
   millega muudetakse Euroopa Parlamendi ja nõukogu direktiivi 98/8/EÜ, et kanda selle I lisasse toimeaine tiaklopriid
   (EMPs kohaldatav tekst)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse Euroopa Parlamendi ja nõukogu 16. veebruari 1998. aasta direktiivi 98/8/EÜ, mis käsitleb biotsiidide turuleviimist, (1) eriti selle artikli 11 lõiget 4,
   ning arvestades järgmist:

               (1)

               Ühendkuningriik sai 20. veebruaril 2006 ettevõtjalt Lanxess Deutschland GmbH direktiivi 98/8/EÜ artikli 11 lõike 1 kohase taotluse kanda toimeaine tiaklopriid nimetatud direktiivi I või IA lisasse kasutamiseks toodetes, mis kuuluvad direktiivi 98/8/EÜ V lisas määratletud tooteliiki 8 (puidukonservandid). Direktiivi 98/8/EÜ artikli 34 lõikes 1 osutatud kuupäeval ei olnud biotsiidi toimeaine tiaklopriid veel turul.

               (2)

               3. juulil 2007, pärast hindamise läbiviimist, esitas Ühendkuningriik komisjonile pädeva asutuse aruande ja soovituse.

               (3)

               28. mail 2008 vaatasid liikmesriigid ja komisjon pädeva asutuse aruande läbi alalises biotsiidide komitees ning läbivaatamise tulemused lisati hindamisaruandesse.

               (4)

               Uuringutest ilmneb, et puidukonservandina kasutatavate tiaklopriidi sisaldavate biotsiidide puhul võib eeldada, et need vastavad direktiivi 98/8/EÜ artikli 5 nõuetele. Seega on asjakohane kanda tiaklopriid I lisasse.

               (5)

               Vee läheduses asuvate puitrajatiste kohapeal töötlemise suhtes tehti siiski kindlaks lubamatud riskid, mille puhul ei saa vältida otsest sattumist veekeskkonda. Seetõttu ei tohiks selliseks kasutamiseks lube anda, kui ei ole esitatud andmeid selle kohta, et tooteid võib kasutada ilma lubamatut keskkonnariski põhjustamata.

               (6)

               Ühenduse tasandil ei ole hinnatud kõiki võimalikke kasutusviise. Seepärast peaksid liikmesriigid hindama neid riske keskkonna osadele ja populatsioonidele, mida ei ole riskide hindamisel ühenduse tasandil piisava põhjalikkusega uuritud, ning toote kasutusloa andmisel tagama, et võetakse sobivad meetmed või kehtestatakse eritingimused kindlakstehtud riskide vähendamiseks lubatava tasemeni.

               (7)

               Hindamisaruande tulemuste põhjal on asjakohane nõuda, et lubade väljaandmisel rakendataks puidukonservandina kasutatavate tiaklopriidi sisaldavate toodete suhtes riskivähendamismeetmeid, millega tagatakse riskide vähendamine lubatava tasemeni vastavalt direktiivi 98/8/EÜ artiklile 5 ja VI lisale. Eelkõige tuleks võtta asjakohaseid meetmeid mulla ja veekeskkonna kaitseks, kuna hindamisel on tehtud kindlaks lubamatult suur risk nendele keskkonnaosadele. Tööstuslikuks ja/või erialaseks kasutuseks ette nähtud toodete kasutamisel tuleks kasutada sobivaid kaitsevahendeid, kui riske tööstuslikule ja/või erialasele kasutajale ei ole võimalik vähendada muude vahendite abil.

               (8)

               Toimeaine I lisasse kandmisele peaks eelnema mõistlik ajavahemik, et liikmesriigid saaksid jõustada käesoleva direktiivi täitmiseks vajalikud õigus- ja haldusnormid.

               (9)

               Seepärast tuleks direktiivi 98/8/EÜ vastavalt muuta.

               (10)

               Alalise biotsiidide komiteega konsulteeriti 30. mail 2008 ning komitee esitas positiivse arvamuse komisjoni direktiivi eelnõu kohta, millega muudetakse direktiivi 98/8/EÜ, et kanda selle I lisasse toimeaine tiaklopriid. 11. juunil 2008 esitas komisjon kõnealuse eelnõu arutamiseks Euroopa Parlamendile ja nõukogule. Euroopa Parlament ei esitanud meetmete eelnõu kohta ette nähtud tähtaja jooksul vastuväiteid. Nõukogu oli vastu sellele, et komisjon eelnõu vastu võtab, märkides, et ettepanekus sisalduvad meetmed ületavad direktiivis 98/8/EÜ sätestatud rakendusvolitusi. Sellest tulenevalt ei võtnud komisjon meetmete eelnõu vastu ja esitas asjaomase direktiivi muudetud eelnõu alalisele biotsiidide komiteele. Alalise komiteega konsulteeriti kõnealuse eelnõu küsimuses 20. veebruaril 2009.

               (11)

               Käesoleva direktiiviga ette nähtud meetmed on kooskõlas alalise biotsiidide komitee arvamusega,

         ON VASTU VÕTNUD KÄESOLEVA DIREKTIIVI:
   Artikkel 1
   Direktiivi 98/8/EÜ I lisa muudetakse vastavalt käesoleva direktiivi lisale.
   Artikkel 2
   1.   Liikmesriigid võtavad vastu ja avaldavad käesoleva direktiivi täitmiseks vajalikud õigus- ja haldusnormid hiljemalt kuus kuud pärast direktiivi jõustumist.
   Kui liikmesriigid võtavad kõnealused normid vastu, lisavad nad nendesse normidesse või nende ametliku avaldamise korral nende juurde viite käesolevale direktiivile. Viitamise viisi näevad ette liikmesriigid.
   2.   Liikmesriigid edastavad komisjonile käesoleva direktiiviga reguleeritavas valdkonnas nende poolt vastu võetavate põhiliste siseriiklike õigusnormide teksti.
   Artikkel 3
   Käesolev direktiiv jõustub kahekümnendal päeval pärast selle avaldamist Euroopa Liidu Teatajas.
   Artikkel 4
   Käesolev direktiiv on adresseeritud liikmesriikidele.

      Brüssel, 30. juuli 2009

            Komisjoni nimel

            komisjoni liige

         Stavros DIMAS

      (1)  EÜT L 123, 24.4.1998, lk 1.

      LISA
      Direktiivi 98/8/EÜ I lisasse lisatakse järgmine kirje nr 18:

                     Nr

                     Tavanimetus

                     IUPACi nimetus
                     Identifitseerimisnumbrid

                     Toimeaine miinimumpuhtus turustatavas biotsiidis

                     Lisamise kuupäev

                     Artikli 16 lõike 3 järgimise tähtaeg
                     (v.a rohkem kui ühte toimeainet sisaldavad tooted, mille puhul artikli 16 lõike 3 järgimise tähtaeg on viimases asjaomase toimeaine lisamise otsuses sätestatud tähtaeg)

                     Lisasse kuulumise lõppkuupäev

                     Toote liik

                     Erisätted (1)

                     „18

                     tiaklopriid

                     (Z)-3-(6-kloro-3-püridüülmetüül)-1,3-tiasolidiin-2-ülideentsüaanamiid
                     EÜ nr: puudub
                     CASi nr: 111988-49-9

                     975 g/kg

                     1. jaanuar 2010

                     puudub

                     31. detsember 2019

                     8

                     Tootele loa andmise taotluse hindamisel vastavalt artiklile 5 ja VI lisale uurivad liikmesriigid teatava toote puhul, kui see on asjakohane, mõju tootega kokku puutuda võivatele elanikerühmadele ja kasutusviise või kokkupuutestsenaariume, mida ei ole ühenduse tasandil riskide hindamisel piisavalt põhjalikult uuritud.
                     Tootele loa andmisel hindavad liikmesriigid neid riske ja tagavad seejärel, et võetakse asjakohased meetmed või kehtestatakse eritingimused kindlakstehtud riskide vähendamiseks.
                     Kasutusloa võib tootele anda ainult sel juhul, kui taotluses on tõendatud, et riske saab vähendada lubatava tasemeni.
                     Liikmesriigid tagavad, et lube antakse järgmistel tingimustel.

                                 1)

                                 Pidades silmas riskianalüüsi käigus tehtud prognoose, tuleb tööstuslikuks ja/või erialaseks kasutuseks lubatud toodete kasutamisel kasutada sobivaid isikukaitsevahendeid, kui toote kasutusloa taotlemisel ei ole võimalik tõendada, et riske tööstuslikule ja/või erialasele kasutajale on võimalik vähendada lubatava tasemeni.

                                 2)

                                 Pidades silmas mulla- ja veekeskkonna puhul kindlaks tehtud riske, tuleb kõnealuste keskkonnaosade kaitsmiseks võtta asjakohaseid riskivähendamismeetmeid. Eelkõige märgitakse tööstuslikuks kasutamiseks lubatud toodete etiketile või kemikaali ohutuskaardile, et värskelt töödeldud puit tuleb pärast töötlemist ladustada varikatuse all ja/või läbitungimatul kõval pinnal, et vältida otseseid kadusid mulda või vette, ning et kõik kaod tuleb kokku koguda taaskasutamiseks või kõrvaldamiseks.

                                 3)

                                 Lisaks tohib anda loa kasutada tooteid vee läheduses asuvate puitrajatiste niisuguseks kohapeal töötlemiseks, mille puhul ei saa vältida ohtu veekeskkonnale, ning pinnaveega kokku puutuva puidu töötlemiseks vaid juhul, kui esitatakse andmed, mis tõendavad, et asjaomane toode vastab artikli 5 ja VI lisa nõuetele, vajaduse korral pärast riskivähendamismeetmete kasutuselevõttu.”

         (1)  VI lisas sätestatud ühtsete põhimõtete rakendamisel vajalike hindamisaruannete sisu ja järeldused on kättesaadavad komisjoni veebisaidil http://ec.europa.eu/comm/environment/biocides/index.htm